นายวิษณุ กล่าวต่อว่า ในกฎหมายเดิม จะเขียนคำว่า "ผู้ถูกกล่าวหา" ไว้หลายมาตรา แต่ในร่างใหม่กำหนดให้ ป.ป.ช.หยิบยกเรื่องขึ้นมาพิจารณาเอง จึงอยากถามว่า คนที่ ป.ป.ช.หยิบยกขึ้นมาพิจารณาเองถือเป็น "ผู้ถูกกล่าวหา" แล้วหรือไม่ เพราะหากยังไม่ถือเป็น "ผู้ถูกกล่าวหา" จะมีปัญหาตามมา เนื่องจากหลายมาตราเขียนคำว่า "ผู้ ถูกกล่าวหา" ไว้ และส่วนตัวไม่เห็นด้วย หากมีการยกเลิกมาตรา 67-69 เพราะปัจจุบันยังใช้ระบบการกล่าวหาอยู่ และมาตราดังกล่าวก็บัญญัติระบบกล่าวหาไว้ว่า ต้องเขียนข้อกล่าวหาอย่างไร ใครที่ถูกกล่าวหาบ้าง เป็นต้น นอกจากนี้ ส่วนตัวอยากให้แก้ไขมาตรา 55 ด้วย เพราะยังมีความไม่ชัดเจนผู้สื่อข่าวรายงานว่า หลังจากมีการอภิปรายของ สนช.และการชี้แจงจากรัฐมนตรีว่าการกระทรวงยุติธรรมแล้ว ที่ประชุมมีมติรับหลักการร่างกฎหมายดังกล่าวด้วยคะแนน 130 ต่อ 3 งดออกเสียง 4 เสียง และให้คณะกรรมาธิการวิสามัญติดตามกระบวนการและมาตรการป้องกันและปราบปรามการทุจริตและประพฤติมิชอบรับไปพิจารณาศึกษาใน 3 วันผู้สื่อข่าวรายงานด้วยว่า ก่อนหน้านี้ คตส.ได้เรียกร้องให้รัฐบาลดำเนินการแก้ไขกฎหมาย ป.ป.ช.มาตรา 67-69 คือไม่ต้องรอให้หน่วยงานผู้เสียหายมาร้องทุกข์กล่าวโทษก็สามารถดำเนินคดีได้
ในกฎหมายเดิมจะเขียนคําว่า "ผู้ถูกกล่าวหา" ไว้หลายมาตรา แต่ในร่างใหม่กําหนดให้บุคคลใดเป็นผู้พิจารณาเอง 
วิษณุ